**Līgums par atbalsta saņemšanu**

Nr.

**Latvijas Investīciju un attīstības aģentūra** (turpmāk − Aģentūra), kura darbojas atbilstoši Ministru kabineta 2012.gada 11.decembra noteikumiem Nr.857 „Latvijas Investīciju un attīstības aģentūras nolikums”, tās direktora \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, no vienas puses, un
**\_\_\_\_\_\_\_\_\_\_\_\_\_\_\_** (turpmāk – Atbalsta saņēmējs), kas ierakstīts Latvijas Republikas Uzņēmumu reģistra Komercreģistrā ar vienoto reģistrācijas numuru \_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_, LV-\_\_\_\_, kura vārdā, pamatojoties uz statūtiem (\_\_\_izdoto pilnvaru), rīkojas tā \_\_\_\_\_\_\_\_\_\_\_\_\_\_\_(amats, vārds, uzvārds), no otras puses, turpmāk abas kopā – Puses, noslēdz līgumu (turpmāk – Līgums) par turpmāk minēto.

1. **Līguma mērķis**

Līguma mērķis ir sniegt Atbalsta saņēmējam Eiropas Reģionālās attīstības fonda projektā „Tehnoloģiju pārneses programma” (projekta identifikācijas numurs 1.2.1.2/16/I/001), kas apstiprināts ar Centrālās finanšu un līgumu aģentūras (turpmāk – CFLA) 2016.gada 9.decembra lēmumu Nr.39-2-60/7462 un tiek īstenots saskaņā ar 2016.gada 29.decembrī noslēgto vienošanos par projekta īstenošanu darbības programmas “Izaugsme un nodarbinātība” 1.2.1.specifiskā atbalsta mērķa “Palielināt privātā sektora investīcijas P&A” 1.2.1.2.pasākuma “Atbalsts tehnoloģiju pārneses sistēmas pilnveidošanai” īstenošanas noteikumi” (turpmāk – Vienošanās par projekta īstenošanu), paredzēto atbalstu dalībai izstādēs un konferencēs, kā arī tiešo vizīšu pie potenciālā investora vai sadarbības partnera ārvalstīs nodrošināšanai.

1. **Līguma priekšmets**
	1. Aģentūra Līguma ietvaros var sniegt atbalstu šādām darbībām projekta iesniegumā, kas apstiprināts ar Aģentūras 2020.gada \_\_\_\_\_\_\_\_\_\_\_\_\_\_ lēmumu Nr. NOS-TP-2020/\_\_\_ (turpmāk – Aģentūras lēmums par projekta iesnieguma apstiprināšanu), norādītā produkta attīstīšanai:
		1. dalība starptautiskās izstādēs ārvalstīs;
		2. dalība ar uzņēmējdarbību saistītās starptautiskās konferencēs ārvalstīs;
		3. tiešās vizītes pie potenciālā investora vai sadarbības partnera ārvalstīs.
	2. Atbalsta saņēmējam atbalstu par Līguma 2.1.punktā minētajām atbalstāmajām darbībām Aģentūra sniedz saskaņā ar Eiropas Komisijas 2013. gada 18. decembra Regulu (ES) Nr. [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību [107.](https://likumi.lv/ta/id/286262-darbibas-programmas-izaugsme-un-nodarbinatiba-1-2-1-specifiska-atbalsta-merka-palielinat-privata-sektora-investicijas#p107)un [108. panta](https://likumi.lv/ta/id/286262-darbibas-programmas-izaugsme-un-nodarbinatiba-1-2-1-specifiska-atbalsta-merka-palielinat-privata-sektora-investicijas#p108) piemērošanu *de minimis* atbalstam (turpmāk – Komisijas regula Nr. [1407/2013](http://eur-lex.europa.eu/eli/reg/2013/1407/oj/?locale=LV)) un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, un tas ir uzskatāms par komercdarbības atbalstu Atbalsta saņēmējam.
2. **Vispārīgie nosacījumi**
	1. Aģentūra atbalstu sniedz saskaņā ar Līgumu, Ministru kabineta 2016.gada 25.oktobra noteikumiem Nr.692 „Darbības programmas „Izaugsme un nodarbinātība” 1.2.1. specifiskā atbalsta mērķa „Palielināt privātā sektora investīcijas P&A” 1.2.1.2. pasākuma „Atbalsts tehnoloģiju pārneses sistēmas pilnveidošanai” īstenošanas noteikumi” (turpmāk - MK noteikumi Nr.692), Vienošanos par projekta īstenošanu un Aģentūras iekšējiem noteikumiem “Kārtība, kādā veic atbalsta saņēmēju atlasi, piešķir atbalstu darbības programmas „Izaugsme un nodarbinātība” 1.2.1.specifiskā atbalsta mērķa „Palielināt privātā sektora investīcijas P&A” 1.2.1.2.pasākuma „Atbalsts tehnoloģiju pārneses sistēmas pilnveidošanai” (turpmāk – Iekšējie noteikumi) un citiem saistošiem normatīvajiem aktiem.
	2. Ja Līguma darbības laikā tiek veikti grozījumi Iekšējos noteikumos, Aģentūra Iekšējo noteikumu aktuālo redakciju ievieto Aģentūras mājaslapā [www.liaa.gov.lv](http://www.liaa.gov.lv) sadaļā “ES fondi” un par to informē Atbalsta saņēmēju, nosūtot informāciju uz Līguma 11.1.2.punktā norādīto e-pasta adresi.
	3. Līguma 2.1.punktā minētā atbalsta maksimālā intensitāte ir 70 % (septiņdesmit procenti) no MK noteikumu Nr.692 18.1.11.punktā minētajām attiecināmajām izmaksām, nepārsniedzot Līguma 3.5.punktā minētā atbalsta apmēru.
	4. Līguma 2.1.punktā minēto atbalstāmo darbību īstenošanas termiņš ir no 2020.gada 1.janvāra līdz 2020.gada 31.decembrim.
	5. Līguma 2.1.punktā minētā atbalsta maksimālais apmērs ir noteikts Aģentūras lēmumā par projekta iesnieguma apstiprināšanu.
	6. Atbalsta finansējumu veido Eiropas Reģionālās attīstības fonda līdzekļi un Latvijas valsts budžeta līdzfinansējums saskaņā ar Vienošanos par projekta īstenošanu.
3. **Grāmatvedības uzskaite**
	1. Atbalsta saņēmējam ir pienākums atvērt norēķinu kontu kredītiestādē, kas atbilstoši normatīvajos aktos noteiktajai kārtībai reģistrējusies kredītiestādes darbības veikšanai, visu ar Līguma īstenošanu saistīto maksājumu veikšanai un saņemšanai.
	2. Atbalsta saņēmējs nodrošina atsevišķu ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti, kas atbilst Latvijas Republikas normatīvo aktu prasībām un vispārpieņemtiem grāmatvedības kārtošanas principiem, kā arī finanšu pārskatus sagatavo atbilstoši Ministru kabineta noteikumiem, kas nosaka kārtību, kādā novērtē un finanšu pārskatā norāda saņemto valsts, pašvaldību, ārvalstu, Eiropas Savienības, citu starptautisko organizāciju un institūciju finansiālo atbalstu (finanšu palīdzību), ziedojumus un dāvinājumus naudā vai natūrā.
	3. Ja Atbalsta saņēmējs darbojas kādā no MK noteikumu Nr.692 86.punktā noteiktajām neatbalstāmajām nozarēm, tas nodrošina ar Līguma ietvaros atbalstīto nozari saistītās finanšu plūsmas skaidru nodalīšanu no citu Atbalsta saņēmēja darbības nozaru finanšu plūsmām Līguma 2.1.punktā minēto darbību īstenošanas laikā un 3 (trīs) gadus pēc Līguma 2.1.punktā minēto darbību īstenošanas.
4. **Atbalsta sniegšanas kārtība**
	1. Lai saņemtu Līguma 2.1.punktā minēto atbalstu, Atbalsta saņēmējs 3 (trīs) mēnešu laikā pēc atbalstāmās darbības īstenošanas iesniedz Aģentūrā atbilstoši Aģentūras mājaslapā [www.liaa.gov.lv](http://www.liaa.gov.lv) pieejamajai formai aizpildītu maksājuma pieprasījumu (turpmāk – Maksājuma pieprasījums) un izdevumus pamatojošo dokumentu kopijas (tajā skaitā līgumu ar pakalpojuma sniedzēju, pakalpojuma sniedzēja piestādītos rēķinus, Atbalsta saņēmēja maksājuma uzdevumu par rēķinu apmaksu apliecinātas kopijas, Atbalsta saņēmēja konta apgrozījuma pārskatu par Maksājuma pieprasījumā iekļauto atbalstāmo darbību īstenošanas periodu un citus Aģentūras pieprasītos, Līgumā vai Maksājuma pieprasījuma formā paredzētos dokumentus), kuros cita starpā ir norādīts pakalpojuma līguma numurs un datums, kā arī Līguma numurs.
	2. Maksājuma pieprasījumu Atbalsta saņēmējs iesniedz personiski vai elektroniski, apstiprinot dokumentus ar drošu elektronisku parakstu, vai nosūta pa pastu kā ierakstītu pasta sūtījumu. Ja Maksājuma pieprasījums tiek iesniegts personiski vai sūtot pa pastu, tad Maksājuma pieprasījumu nosūta arī uz Līguma 11.1.1.punktā minēto e-pasta adresi.
	3. Aģentūra 20 (divdesmit) darba dienu laikā no Maksājuma pieprasījuma saņemšanas dienas pārbauda tā un tajā norādīto atbalstāmo darbību un izmaksu atbilstību MK noteikumos Nr.692, Līgumā, Iekšējos noteikumos un citos saistošajos normatīvajos aktos izvirzītajām prasībām.
	4. Nepieciešamības gadījumā Aģentūra piesaista ekspertus vai kompetentas institūcijas atzinumu sniegšanai, kā arī elektroniski pieprasa Atbalsta saņēmējam skaidrot Maksājuma pieprasījumā iekļauto informāciju, labot iesniegto Maksājuma pieprasījumu vai iesniegt papildu informāciju, nosakot termiņu tās iesniegšanai, attiecīgi pagarinot Maksājuma pieprasījuma izskatīšanas termiņu par papildu informācijas iesniegšanai un izvērtēšanai nepieciešamo laiku.
	5. Ja Aģentūra konstatē, ka Maksājuma pieprasījums un tajā norādītās atbalstāmās darbības un izmaksas atbilst MK noteikumos Nr.692, Līgumā, Iekšējos noteikumos un citos saistošajos normatīvajos aktos izvirzītajām prasībām vai ja konstatētā neatbilstība neskar visus Maksājuma pieprasījumā norādītos izdevumus, tad Aģentūra Līgumā noteiktajā kārtībā informē Atbalsta saņēmēju par atbalsta finansējuma izmaksu (arī samazinātā apmērā), nosūtot paziņojumu, kurā norāda izmaksājamā atbalsta finansējuma apjomu, kā arī veic atbalsta finansējuma izmaksai nepieciešamās darbības.
	6. Ja Aģentūra konstatē, ka Maksājuma pieprasījums neatbilst MK noteikumos Nr.692, Līgumā, Iekšējos noteikumos un citos saistošajos normatīvajos aktos izvirzītajām prasībām un konstatētā neatbilstība skar visus Maksājuma pieprasījumā norādītos izdevumus, tad Aģentūra Līgumā noteiktajā kārtībā informē Atbalsta saņēmēju par atteikumu izmaksāt atbalsta finansējumu, nosūtot paziņojumu, kurā norādīts pamatojums atbalsta finansējuma izmaksas atteikumam.
	7. Atbalsta saņēmējs var saņemt atbalsta izmaksu, ja ir izpildīti šādi nosacījumi:
		1. Atbalsta saņēmējs izmaksas ir veicis bezskaidras naudas norēķinu veidā no Līguma 4.1.punktā minētā konta, tās ir tieši saistītas ar Līguma 2.1.punktā minētajām darbībām un atbilst MK noteikumos Nr.692 noteiktajām attiecināmajām izmaksām un Līgumā un MK noteikumos Nr.692 noteiktajiem attiecināmo izmaksu ierobežojumiem, pareizas finanšu vadības principiem, ir samērīgas un ekonomiski pamatotas;
		2. Izmaksas par Līguma 2.1.punktā norādītajām īstenotajām atbalstāmajām darbībām ir radušās laika posmā no 2020.gada 1.janvāra līdz 2020.gada 31.decembrim un ir apmaksātas līdz attiecīgā Maksājuma pieprasījuma iesniegšanas brīdim, bet ne vēlāk, kā līdz 2021.gada 31.martam;
		3. Atbalsta saņēmējs ir nodrošinājis atsevišķu ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti, kas atbilst Latvijas Republikas normatīvo aktu prasībām un vispārpieņemtiem grāmatvedības kārtošanas principiem;
		4. Atbalsta saņēmējs ir sagatavojis un Līgumā paredzētajā kārtībā un termiņā Aģentūrā iesniedzis Maksājuma pieprasījumu par īstenotām atbalstāmām darbībām un Aģentūra ir apstiprinājusi tajā norādītās attiecināmās izmaksas (arī samazinātā apmērā).
	8. Aģentūra proporcionāli samazina izmaksājamo atbalsta finansējumu, ja ir konstatēti neatbilstoši veikti izdevumi, t.i., izdevumi, kurus nav pamatoti attiecināt no Eiropas Savienības vispārējā budžeta, jo tie radušies atbalsta saņēmēja darbības vai bezdarbības dēļ, pārkāpjot Līguma, Iekšējo noteikumu, Latvijas Republikas vai Eiropas Savienības tiesību aktu prasības, tajā skaitā:
		1. nav iesniegtas izdevumus pamatojošo dokumentu kopijas vai iesniegtie dokumenti nav pietiekami, lai apliecinātu attiecināmo izmaksu rašanos;
		2. līdzekļu izlietojums nav samērīgs, ekonomiski pamatots vai neatbilst pareizas finanšu vadības principiem;
		3. nav ievēroti Līgumā un MK noteikumos Nr.692 noteiktie izmaksu ierobežojumi;
		4. Atbalsta saņēmējs Līguma darbības laikā ir maldinājis Aģentūru vai ES fondu vadībā iesaistītās iestādes, sniedzot nepatiesu informāciju, un nav lietderīgi un samērīgi vienpusēji izbeigt Līgumu atbilstoši Līguma 12.2.punktam.
5. **Maksājuma apturēšana**
	1. Ja pastāv kaut viens no zemāk minētajiem apstākļiem, Aģentūra līdz šo apstākļu un to izraisīto seku pilnīgai izvērtēšanai vai novēršanai, bet ne ilgāk kā līdz 2022.gada 30.septembrim, aptur atbalsta finansējuma izmaksu, ja iespējams, norādot termiņu attiecīgo apstākļu novēršanai:
		1. Līguma 2.1.punktā noteikto darbību īstenošanas laikā ir iestājušies apstākļi, kas norāda uz Līgumā noteikto Atbalsta saņēmēja pienākumu un sniegto apliecinājumu pārkāpumu, pārbaužu rezultātā tiek konstatēti trūkumi un tiek noteikts termiņš to novēršanai;
		2. ja rodas pamatotas aizdomas, ka Atbalsta saņēmēja veiktie izdevumi nav samērīgi un ekonomiski pamatoti, Maksājuma pieprasījumā iekļautās izmaksas nav attiecināmas vai Līguma ietvaros Atbalsta saņēmēja veiktās darbības neatbilst Līguma 2.1. punktā norādītajām atbalstāmajām darbībām, un apstākļu noskaidrošanai ir nepieciešams saņemt eksperta vai kompetentas institūcijas atzinumu;
		3. pret Atbalsta saņēmēja atbildīgajām personām saistībā ar Līguma izpildi tiesībsargājošās institūcijas ir uzsākušas resorisko pārbaudi vai kriminālprocesu – līdz tiek pieņemts lēmums attiecīgi par resoriskās pārbaudes vai kriminālprocesa izbeigšanu, bet ne ilgāk kā līdz 2022.gada 30.septembrim;
		4. tiesā ir iesniegts Atbalsta saņēmēja maksātnespējas pieteikums, ir uzsākta Atbalsta saņēmēja likvidācija, kā arī, ja Valsts ieņēmumu dienests ir pieņēmis lēmumu par Atbalsta saņēmēja saimnieciskās darbības apturēšanu normatīvo aktu pārkāpumu gadījumos.
	2. Ja līdz Līguma 6.1.punktā minētā termiņa beigām attiecīgie apstākļi nav novērsti, Atbalsta saņēmējs zaudē tiesības uz apturētā atbalsta finansējuma izmaksu.
6. **Neatbilstoši veikto izdevumu atmaksa**
	1. Ja Aģentūra Līguma izpildes ietvaros ir konstatējusi Līguma 5.8.punktā minētos neatbilstoši veiktus izdevumus, tā:
		1. neatbilstoši veiktos izdevumus ietur no kārtējā atbalsta finansējuma maksājuma un 3 (trīs) darba dienu laikā par to informē Atbalsta saņēmēju;
		2. pieņem lēmumu par neatbilstoši veikto izdevumu atgūšanu un 3 (trīs) darba dienu laikā to kopā ar pieprasījumu atmaksāt neatbilstoši veiktos izdevumus nosūta Atbalsta saņēmējam;
		3. neatbilstoši veiktos izdevumus atgūst tiesvedības ceļā, ja Atbalsta saņēmējs 10 (desmit) darba dienu laikā pēc attiecīga Aģentūras pieprasījuma saņemšanas neatmaksā Aģentūrai neatbilstoši veiktos izdevumus vai nav rakstiski vienojies ar Aģentūru par neatbilstoši veikto izdevumu atmaksas grafiku.
7. **Pušu pienākumi un tiesības**
	1. Atbalsta saņēmēja pienākumi:
		1. īstenot Līguma 2.1.1.-2.1.3.punktā paredzētās atbalstāmās darbības atbilstoši Līgumam, Iekšējiem noteikumiem, ārējiem normatīvajiem aktiem un projekta iesniegumā norādītajam;
		2. 3 (trīs) mēnešu laikā pēc atbalstāmās darbības īstenošanas iesniegt Aģentūrā Maksājuma pieprasījumu;
		3. informēt Aģentūru par jebkuriem apstākļiem, kas varētu ietekmēt atbalsta saņemšanas atbilstību Līgumam, kā arī gadījumos, ja kāds no Atbalsta saņēmēja sniegtajiem apliecinājumiem izrādās vai kļūst nepatiess, neprecīzs, nepilnīgs vai maldinošs, vai arī ja pastāv jebkādi citi būtiski notikumi vai apstākļi, kas negatīvi ietekmē vai apdraud vai kas ir uzskatāmi par tādiem, kas varētu negatīvi ietekmēt vai apdraudēt atbalsta sniegšanu;
		4. iesniegt Līguma izpildes nodrošināšanai, tajā skaitā atbalsta saņemšanai, nepieciešamo informāciju rakstveidā vai elektroniskā formā Līgumā un normatīvajos aktos noteiktajos termiņos vai Aģentūras noteiktajā termiņā, ja tā pieprasījusi informāciju;
		5. nodrošināt Aģentūrai un ES fondu uzraudzībā iesaistītajām iestādēm iespējas saskaņā ar Vienošanos par projekta īstenošanu veikt uzraudzību un kontroli, nodrošinot Aģentūras un ES fondu uzraudzībā iesaistīto iestāžu prasību izpildi un brīvu piekļūšanu ar atbalsta saņemšanu saistītiem dokumentiem un informācijai;
		6. noskaidrot un izpildīt visas normatīvajos aktos noteiktās prasības un pienākumus saistībā ar atbalsta finansējuma saņemšanu un no Līguma izrietošo tiesību iegūšanu, kā arī citu Līgumā paredzētu pienākumu un darbību izpildi;
		7. nodrošināt grāmatvedības uzskaiti atbilstoši Līguma 4.punktā noteiktajām prasībām;
		8. 10 (desmit) darba dienu laikā pēc attiecīga Aģentūras pieprasījuma saņemšanas atmaksāt Aģentūrai neatbilstoši veiktos izdevumus vai vienoties ar Aģentūru par neatbilstoši veikto izdevumu atmaksas grafiku;
		9. visā ar Līgumu saistītajā dokumentācijā, tajā skaitā uz darījumus apliecinošiem dokumentiem, norādīt Līguma numuru;
		10. nodrošināt Līguma 2.1.punktā minēto atbalstāmo darbību īstenošanas vietā un jebkurā Atbalsta saņēmēja ar Līgumu saistītā paziņojumā vai publikācijā, ieskaitot konferencēs sniegtu informāciju, publicitātes pasākumu īstenošanu, kas noteikti Regulas Nr. [1303/2013](http://eur-lex.europa.eu/eli/reg/2013/1303/oj/?locale=LV) 12.pielikuma 2.2.apakšpunktā un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana;
		11. informēt Aģentūru par kontaktpersonas maiņu un izmaiņām pamatdatos (kontaktinformācija, juridiskā adrese, rekvizīti), trīs darba dienu laikā nosūtot informāciju uz Līguma 11.1.1.punktā norādīto e-pasta adresi;
		12. iesniegt pārskatu par pievienotās vērtības nodokļa summām, ja Maksājuma pieprasījumā attiecināmajās izmaksās iekļauts pievienotās vērtības nodoklis, saskaņā ar Ministru kabineta noteikumiem, kas nosaka Eiropas Savienības struktūrfondu un Kohēzijas fonda projektu pārbaužu veikšanas kārtību 2014.–2020.gada plānošanas periodā;
		13. iesniegt pārskatus Centrālajai statistikas pārvaldei normatīvajos aktos noteiktajā kārtībā un termiņos.
	2. Aģentūras pienākumi:
		1. veikt Līguma īstenošanas uzraudzību, kontroli un izvērtēt tā īstenošanas atbilstību normatīvo aktu prasībām;
		2. izvērtēt Atbalsta saņēmēja iesniegtos dokumentus, tajā skaitā Maksājuma pieprasījumu, Līgumā noteiktajā kārtībā;
		3. sniegt konsultācijas Atbalsta saņēmējam par ar Līguma izpildi saistītiem jautājumiem.
	3. Aģentūras tiesības:
		1. nepieciešamības gadījumā piesaistīt ekspertu vai nodot ar Līguma izpildi saistīto dokumentāciju kompetentām valsts institūcijām, lai pārbaudītu, vai Maksājuma pieprasījumā norādītās izmaksas ir saistītas ar atbalstāmajām darbībām, ir samērīgas un ekonomiski pamatotas;
		2. konstatējot Līguma īstenošanā pretrunu ar normatīvā akta vai Līguma noteikumiem, uzdot Atbalsta saņēmējam sniegt skaidrojumu par pretrunas rašanās iemesliem, kā arī novērst konstatēto pretrunu Aģentūras noteiktajā termiņā (ja attiecināms);
		3. veikt pārbaudes Līguma 2.1.punktā minēto atbalstāmo darbību īstenošanas vietā vai pie Atbalsta saņēmēja, lai pārliecinātos, ka Atbalsta saņēmējs ievēro Līguma un saistošo normatīvo aktu prasības;
		4. apturēt Atbalsta finansējuma izmaksu Līguma 6.punktā minētajos gadījumos;
		5. pieprasīt Līguma 8.2.1.punkta izpildei nepieciešamo informāciju no Atbalsta saņēmēja, nosakot tās iesniegšanas termiņu;
		6. atgūt no Atbalsta saņēmēja neatbilstoši veiktos izdevumus, tajā skaitā iesniegt kreditora prasījumu par neatbilstoši veiktiem izdevumiem Atbalsta saņēmēja maksātnespējas pasludināšanas gadījumā.
8. **Līguma grozījumi**
	1. Grozījumus Līgumā (izņemot Līguma 9.4. un 9.5.punktā minētos grozījumus) var veikt, tikai Pusēm savstarpēji vienojoties.
	2. Iekšējos noteikumus un Aģentūras mājaslapā publicētās dokumentu veidnes, Aģentūra ir tiesīga grozīt bez saskaņošanas ar Atbalsta saņēmēju un tā piekrišanas. Aģentūra informē Atbalsta saņēmēju par veiktajiem grozījumiem, nosūtot informāciju uz Līguma 11.1.2. punktā minēto e-pasta adresi.
	3. Līguma grozījumi noformējami rakstveidā un stājas spēkā, kad Atbalsta saņēmējs un Aģentūra tos abpusēji parakstījuši, izņemot Līguma 9.4. un 9.5.punktā minētos grozījumus. Visi grozījumi tiek pievienoti Līgumam un kļūst par Līguma neatņemamu sastāvdaļu.
	4. Aģentūras ierosinātie grozījumi, kas neuzliek Atbalsta saņēmējam Līgumā neparedzētus pienākumus, un, kad Aģentūra atzīst to par iespējamu un lietderīgu, stājas spēkā ar attiecīga Aģentūras paziņojuma nosūtīšanas brīdi Atbalsta saņēmējam.
	5. Rakstisks paziņojums par kontaktpersonas maiņu vai izmaiņām pamatdatos (kontaktinformācija, juridiskā adrese, rekvizīti, tajā skaitā bankas rekvizīti) kļūst par Līguma neatņemamu sastāvdaļu no tā saņemšanas brīža.
9. **Dokumentu glabāšana**
	1. Atbalsta saņēmējs glabā ar Līgumu saistīto dokumentu oriģinālus vai to atvasinājumus ar juridisku spēku atbilstoši normatīvajiem aktiem par juridisko personu arhīvu dokumentu uzkrāšanu, uzskaiti, saglabāšanu un izmantošanu.
	2. Atbalsta saņēmējam aktivitāšu īstenošanas laikā un saskaņā ar Vienošanos par projekta īstenošanu CFLA paziņotajā dokumentu glabāšanas termiņā, bet ne mazāk kā desmit gadus (ja normatīvajos aktos nav noteikts ilgāks glabāšanas termiņš) no brīža, kad Atbalsta saņēmējam ir piešķirts atbalsts, nodrošināt visu ar Līguma 2.1.punktā minēto atbalstāmo darbību īstenošanu saistīto dokumentu glabāšanu, t.sk. noslēgto līgumu, veikto darbu, piegāžu un sniegto pakalpojumu apliecinošu dokumentu, veikto maksājumu apliecinošo dokumentu oriģinālu vai to atvasinājumu ar juridisku spēku glabāšanu.
10. **Informācijas apmaiņa un Atbalsta saņēmēja kontaktpersona**
	1. Jebkura Pusēm saistošas informācijas apmaiņa saistībā ar Līgumu ir veicama rakstveidā tikai uz Līgumā norādītajām adresēm vai šādām e-pasta adresēm:
		1. Aģentūras e-pasta adrese – startup@liaa.gov.lv;
		2. Atbalsta saņēmēja e-pasta adrese – \_\_\_\_\_\_\_\_\_\_\_\_\_\_\_.
	2. Steidzamos gadījumos informāciju var nodot telefoniski ar noteikumu, ka ne vēlāk kā trīs darba dienu laikā attiecīgais dokuments tiek nosūtīts Līguma 11.1.punktā noteiktajā kārtībā. Informācija, kas nav nosūtīta Līguma 11.1.punktā noteiktajā kārtībā, nav saistoša otrai Pusei.
	3. Paziņojumi, kas nosūtīti no Līguma 11.1.1. un 11.1.2.punktā minētajām elektroniskajām adresēm, ir saistoši Pusēm bez paraksta, izņemot, ja Līgumā paredzēts pretējais.
	4. Atbalsta saņēmēja kontaktpersona saziņai ar Aģentūru ir \_\_\_\_\_\_\_\_\_\_\_\_\_\_\_\_\_\_\_\_\_\_\_ (tālr.: +\_\_\_\_\_\_\_\_\_\_\_\_\_).
11. **Līguma darbības termiņš un izbeigšana**
	1. Līgums stājas spēkā pēc tā parakstīšanas. Līgums ir spēkā līdz Līgumā noteikto saistību pilnīgai izpildei.
	2. Aģentūra var vienpusēji izbeigt Līgumu, par to nekavējoties rakstiski informējot Atbalsta saņēmēju, ja:
		1. Atbalsta saņēmējs kļuvis par neatbilstošu kritērijiem, kas noteikti normatīvajos aktos par ES fondu vadību un īstenošanu vai Iekšējos noteikumos;
		2. Atbalsta saņēmējs nepilda Līguma nosacījumus, tajā skaitā netiek ievēroti noteiktie termiņi, vai ir iestājušies citi apstākļi, kas negatīvi ietekmē vai var ietekmēt normatīvajos aktos noteiktā specifiskā atbalsta mērķa, tā iznākuma radītāju vai rezultāta rādītāju sasniegšanu;
		3. Atbalsta saņēmējs apzināti ir sniedzis Aģentūrai nepatiesu informāciju;
		4. Aģentūrai nav pieejams Līguma 3.6.punktā noteiktais finansējums vai Vienošanās par projekta īstenošanu ir izbeigta.
	3. Atbalsta saņēmējs ir tiesīgs vienpusēji izbeigt Līgumu, par to nekavējoties rakstiski informējot Aģentūru un atmaksājot saņemto atbalsta finansējumu. Līgums uzskatāms par izbeigtu tad, kad Aģentūrai tiek pilnā apmērā atmaksāts Līguma ietvaros saņemtais Atbalsta finansējums.
	4. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu. Termiņa sākuma datums nav nosakāms, pamatojoties uz informāciju, kas nodota telefoniski vai pa faksu.
12. **Pušu atbildība**
	1. Par Līguma nosacījumu daļēju vai pilnīgu neizpildīšanu Puses uzņemas atbildību saskaņā ar Līguma un Latvijas Republikā spēkā esošo normatīvo aktu prasībām.
	2. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, ko var izraisīt nepārvaramas varas apstākļi.
	3. Aģentūra neatbild par zaudējumiem, kas nodarīti trešajai personai Atbalsta saņēmēja darbības vai bezdarbības rezultātā, neveic to atlīdzību, kā arī nepalielina atbalsta apjomu un neveic kompensācijas samaksu par kaitējumu, kas nodarīts Atbalsta saņēmēja darbības vai bezdarbības rezultātā.
13. **Piemērojamās tiesības un strīdu izšķiršana**
	1. Nosacījumi, kas tieši nav atrunāti Līgumā, tiek risināti saskaņā ar spēkā esošajiem normatīvajiem aktiem. Atsauce uz normatīvo aktu ir uzskatāma par atsauci uz to normatīvā akta redakciju, kas ir spēkā laikā, kad tiek piemērota vai ir izpildāma attiecīgā Līguma norma, kas atsaucas uz normatīvo aktu.
	2. Ja viens vai vairāki Līguma nosacījumi jebkādā veidā kļūst par spēkā neesošiem, pretlikumīgiem (pretēji normatīvo aktu nosacījumiem), tas nekādā veidā neierobežo un neietekmē pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem. Ja rodas pretruna starp Līguma un normatīvo aktu noteikumiem, piemērojami normatīvajos aktos paredzētie noteikumi.
	3. Strīdi, kas izriet un ir saistīti ar Līgumu, starp Pusēm tiek risināti pārrunu ceļā. Ja vienošanās netiek panākta 30 (trīsdesmit) dienu laikā no pārrunu uzsākšanas dienas, strīdi tiek risināti saskaņā ar normatīvajos aktos noteikto kārtību.
14. **Noslēguma noteikumi**
	1. Parakstot Līgumu, Atbalsta saņēmējs apliecina, ka:
		1. tas nav sniedzis nepatiesu informāciju vai tīši maldinājis Aģentūru vai Eiropas Savienības fondu vadībā iesaistītās iestādes saistībā ar Līgumu;
		2. uz atbalsta piešķiršanas brīdi uz to nav attiecināms neviens no [Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums) [23.pantā](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums#p23) noteiktajiem projekta iesniedzēju izslēgšanas noteikumiem;
		3. tas atbilst Līgumā, Iekšējos noteikumos un MK noteikumos Nr.692 noteiktajiem atbalsta saņemšanas nosacījumiem.
	2. Līgums ir sagatavots uz astoņām lapām latviešu valodā.
	3. Ar Līgumā minētajām iesniedzamo dokumentu formām Atbalsta saņēmējs var iepazīties Aģentūras mājaslapā internetā [www.liaa.gov.lv](http://www.liaa.gov.lv) vai tos saņemt Aģentūras Klientu apkalpošanas nodaļā.
15. **Pušu rekvizīti un paraksti**

|  |  |
| --- | --- |
| **Aģentūra****Latvijas Investīciju un attīstības aģentūra**Pērses iela 2, Rīga, LV-1442PVN LV 90001739473 Tālr.: +371 67039400Fakss: +371 67039401Direktors\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Uzvārds | **Atbalsta saņēmējs****\_\_\_\_\_\_\_\_\_\_\_\_\_\_\_\_\_\_\_\_\_**Adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Reģ. Nr. \_\_\_\_\_\_\_\_\_\_\_\_\_\_\_\_\_\_Amats\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Uzvārds |